Fojerman
...now browsing by category
Fojerman – Stanisław Neblik z Rybnika
Fojerman – LIMERYKI / O pole i Na nogawicesobota, Kwiecień 5th, 2014
Fojerman – LIMERYKI / Na ptoszka i Na karasobota, Kwiecień 5th, 2014
Fojerman – LIMERYKI / Ło ku….ty/Na-kocianka/Bez szacunku/Bez wynikowsobota, Kwiecień 5th, 2014
Fojerman – LIMERYKI / Zakamuflowany i Na baniesobota, Kwiecień 5th, 2014
Fojerman – Było kedyś…środa, Styczeń 9th, 2013
Było kedyś…
Były kedyś taki czasy,
Jak żech mioł lot możno sześ,
Tyroł żech bez pola, lasy.
Grabowino, kaj żeś jes?
Mioł żech tukej swoji gniozdo,
Dzisio rosnōm na nim krze.
Żodym już go sam niy pozno.
Dyć w sercu coś bodzie mie.
Było kedyś taki miejsce,
Niy zostało pō nim nic.
Tōż wspōmniynia tyż se weźcie,
Żeby było lekszy żyć.
Fojerman
Fojerman – Na kamratówpiątek, Maj 25th, 2012
Na kamratów
Jednymu chłopu ze wsi Stodoły
Dycko we szynku kamraty przoły,
Jak stawioł piwo,
A teraz krziwo
Kożdy sie dziwo, jak zostoł goły.
Fojerman
Fojerman – O ślimoku, gliździe i kreciepiątek, Marzec 2nd, 2012
O ślimoku, gliździe i krecie
Roz ślimok i glizda poszły tak o weta:
Kery z nich dwóch piyrszy zaleci na meta.
Ta poważno sprawa trza rozsóndzić przeca,
Bezto se na syndzie zawołali kreta.
Ślimok z glizdóm stojóm gotowi na starcie
I kożdy chce ruszyć z miejsca, jak najwarciyj.
Kret im na poczóntek kiwnół swojóm łapóm
i sie tyn maratón już na dobre zaczón.
Z boku posiodały, myszy, bónki, mrowce
I jedyn szmaterlok przisiod tyż na trowce.
Kret, syndzia wyścigu, musi widzieć wszystko,
Bezto se na górka siod, na kretowisko.
A óni tak lecóm przed sia, wiela dychu
I wcale im ni ma żodnymu do śmiychu.
Ślimok sie ślimaczy, kełże wiela umi,
Glizda sie naciongo i kurczy jak gumin.
A tam z boku larmo, bo uciecha majóm
I ptoki na strómach sie z wiyrchu dziwajóm.
Już je prawie kóniec, już brakuje siyły,
Żodyn nie popuści, chce wypruwać żyły.
Z boku keryś wrzeszczy: ”glizda, glizda gazu!”
„Ślimok, ślimok, jeszcze !” A echo powtarzo.
Juz widać ta kryska, jeszcze ze dwa cale,
A tam za wygrano żodyn nie do wcale.
Ślimok sie nacióngo i wystawio czułki,
A glizda jak fedra, jak piynć cali rułki.
Dopadli do mety, minyli łeb w łeb,
A tam przi kibicach, aże wszystko wre.
Czekajóm na kreta, ciekawi, jak diosi,
Aż syndzia wyniki wyścigu ogłosi.
„Kto wygroł, kto piyrszy dolecioł do mety?”
A kret pado na to: „nie wiym, jo je ślepy.”
Fojerman
Fojerman – Kamelawtorek, Grudzień 20th, 2011
2011.10.22
Kamela
Czy wiycie wiela
Pukli mo kamela?
Ja?
Jedyn, abo dwa.
Fojerman
bug_Latn eng_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn bug_Latn fur_Latn szl_Latn szl_Latn szl_Latn pol_Latn slk_Latn szl_Latn bug_Latn fur_Latn mri_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn pol_Latn szl_Latn pol_Latn szl_Latn szl_Latn lij_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn bug_Latn bug_Latn unk szl_Latn szl_Latn sag_Latn fin_Latn szl_Latn bug_Latn